Нехта

**«Не́хта»** («Nexta») — дэцэнтралізаваны беларускі сродак масавай інфармацыі, які распаўсюджваецца праз сацыяльныя сеткі.

Заснавальнікі Сьцяпан Пуціла і Раман Пратасевіч. Станам на верасень 2022 году ў яго 1,5 мільён падпісантаў на абодвух каналах на відэахостынґ Ют’юб і 1,8 мільёна на Тэлеграм-каналах з агульнай назвай «Нехта». Тэлеґрамны канал «Нехта» зьяўляецца самым папулярным у Беларусі. Першапачаткова «Нехта» выпускаўся кантэнт толькі па-расейску, але зь 5 кастрычніка 2022 году таксама выходзіць відэа-кантэнт на беларускае й украінскае мовах.

## Відэа
Фільм «», апублікаваны ў кастрычніку 2019 году, набраў 1 млн праглядаў на «YouTube» за 5 дзён, а відэа «Лукашэнка. Залатое дно», выпушчанае 8 сакавіка 2021 году, набрала 2 мільёны праглядаў за 2 дні.

## Цэнзура
20 кастрычніка 2020 году суд Цэнтральнага раёну Менску ўхваліў Рашэньне аб прызнаньні экстрэмісцкімі тэлеґрам-канала «Нехта Лайв» і ляґатыпа «Нехта». Справу разгледзелі на заяву Галоўнай управы па барацьбе з арганізаванай злачыннасьцю і карупцыяй МУС Беларусі. Рэспубліканская экспэртная камісія ацэнкі інфармацыйнай прадукцыі на прадмет наяўнасьці ў ёй прыкметаў праявы экстрэмізму (РЭКАІППНППЭ) выдала заключэньне аб разьмяшчэньні 9—11 жніўня 2020 году ў тэлеграм-канале «Нехта Лайв» відэаролікаў з заклікамі да «масавых беспарадкаў». Міністэрства інфармацыі Беларусі атрымала даручэньне ўлучыць гэты тэлеґрам-канал у Рэспубліканскі сьпіс экстрэмісцкіх матэрыялаў. 16 лістапада 2020 году ў Міністэрстве замежных справаў Беларусі часоваму паверанаму ў справах Польшчы Марціну Вайцяхоўскаму перадалі ноту з копіяй запытаў Генэральнай пракуратуры Беларусі аб выдачы Сьцяпана Пуцілы і Рамана Пратасевіча. У гэтых нотах да Генэральнай пракуратуры і Міністэрства юстыцыі Польшчы іх вінавацілі ў стварэньні тэлеґрам-каналаў «Нехта» і «Нехта Лайв».

19 лістапада 2020 году КДБ Беларусі уключыў заснавальніка праекту «Нехта» Сьцяпана Пуцілу і былога галоўнага рэдактара тэлеграм-каналаў Рамана Пратасевіча ў сьпіс асобаў, датычных да тэрарызму. 23 траўня 2021 г. у Нацыянальным аэрапорце «Менск» незаплянавана прызямліўся самалёт польскай кампаніі «Buzz» (даччыная кампанія «Ryanair »), які ішоў па маршруце Атэны — Вільня і на борце якога быў Раман Пратасевіч. Пасадка адбылася з-за таго, што самалёт атрымаў паведамленьне пра міну, якая аказалася ілжывай. Для суправаджэньня і пасадкі самалёта на загад самаабвешчанага прэзыдэнта БеларусіА. Лукашэнкі ў неба быў узняты зьнішчальнік Міг-29. Пасьля пасадкі самалёта «Ryanair» сілавікі рэжыму Лукашэнкі затрымалі і арыштавалі Рамана Пратасевіча, якому ў Беларусі можа пагражаць сьмяротнае пакараньне.

Напрыканцы кастрычніка 2021 году МУС прызнала інтэрнэт-рэсурсы «NEXTA» экстрэмісцкім фармаваньнем. За стварэньне такога фармаваньня або ўдзел у ім ў Беларусі прадугледжана крымінальная адказнасьць.

8 красавіка 2022 году Вярхоўны суд Рэспублікі Беларусь прызнаў тэлеграм-каналы Nexta, Nexta Live і Luxta тэрарыстычнай арганізацыяй і забараніў іх дзейнасьць на тэрыторыі краіны. Гэта было зроблена па заяве Ґенэральнага пракурора Беларусі.

## Судовая справа
3 мая 2023 году Менскі абласны суд прыгаварыў Пратасевіча да 8 гадоў калёніі, а Пуцілу і Яна Рудзіка — завочна да 20 і 19 гадоў калёніі адпаведна. 22 траўня А. Лукашэнка падпісаў рашэньне аб памілаваньні Пратасевіча.

## Фільмаграфія
* 2019: 
* 2020:   
* 2021:   
* 2021:   
* 2022:   
* 2022:   
* 2023: 

## Крыніцы

## Вонкавыя спасылкі
* У сацыяльных сетках: «Ютуб», «Ютуб-канал беларускае й украінскае мовай», «Тэлеграм», «Інстаграм»
*Рэспубліканскі сьпіс экстрэмісцкіх матэрыялаў (Міністэрства інфармацыі Рэспублікі Беларусь)

Катэгорыя:Беларускія інтэрнэт-СМІ
Катэгорыя:Тэлеграм (ПЗ)
Катэгорыя:Кастрычнік 2015 году
Катэгорыя:Зьявіліся ў 2015 годзе
Катэгорыя:Сродкі масавай інфармацыі на расейскай мове
Катэгорыя:2015 год у Беларусі
Катэгорыя:Сродкі масавай інфармацыі, заснаваныя ў XXI стагодзьдзі
Катэгорыя:Палітычны крызіс у Беларусі (2020)
Катэгорыя:Цэнзура ў Беларусі